पाएं अपने शहर की ताज़ा ख़बरें और फ्री ई-पेपरडाउनलोड करें
सात फेरे लेने से पहले ही एक दूल्हा काेविड केयर सेंटर पहुंच गया। बाग में प्रशासन की टीम ने कार्रवाई के दाैरान बारात लेकर जा रहे दाे वाहनाें काे राेका। वाहनाें में सवार 20 लाेगाें के रैपिड एंटीजन टेस्ट करवाया, ताे दुल्हा और ड्राइवर की रिपाेर्ट पाॅजिटिव आई। इस पर दूल्हे काे कुक्षी के सीसीसी भेज दिया गया। वहीं, ड्राइवर भाग निकला। बारात में महिलाएं व बच्चे भी शामिल थे। पीपरी में वधू के पिता पर बिना अनुमति के विवाह आयोजन करने और बारात बुलाने काे लेकर ग्राम सचिव के आवेदन पर बाग पुलिस ने धारा 188 में केस दर्ज किया है।
शुक्रवार सुबह करीब 9 बजे विजय स्तंभ पर तहसीलदार सुनील डावर, जनपद सीईओ योगेंद्र सिंह, थाना प्रभारी एमपी वर्मा बल के साथ काेराेना कर्फ्यू का पालन करवाने निकले थे। इसी दाैरान वाहन क्रमांक (एमपी 09 बीडी 8377) और (एमपी 09 बीपी 4623) से 20 लाेग बारात लेकर बाग के पीपरी जा रहे थे। अधिकारियाें ने वाहनाें काे राेककर पूछताछ की। पता चला कि बारात ले जाई जा रही है।
इस पर स्वास्थ्य विभाग की टीम काे बुलाकर सभी के सैंपल लिए गए। रैपिड एंटीजन टेस्ट में दुल्हा जगदीश पिता प्रकाश चाैहान निवासी काबरवा गंधवानी और ड्राइवर की रिपोर्ट पाॅजिटिव आई। जगदीश काे टीम ने कुक्षी के काेविड केयर सेंटर भेज दिया, जबकि चालक वहां से भाग गया। बाकी महिलाओं और बच्चों की रिपोर्ट निगेटिव होने पर उन्हें वापस गांव भेज दिया गया।
वधू के पिता पर केस
पीपरी के ग्राम सचिव और ग्राम सहायक ने पंचनामा बनाकर बाग थाना प्रभारी काे आवेदन दिया। इसमें पीपरी के हाबू पिता मना जमदा द्वारा बिना अनुमति विवाह आयोजन करने और बारात बुलाने पर केस दर्ज करने संबंधी बात कही। थाना प्रभारी एमपी वर्मा का कहना है, वधू के पिता पर धारा 188, आपदा प्रबंधन की धारा 15 समेत अन्य धाराओं में केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn